Aleksandrs Ņiživijs

Aleksandrs Ņiživijs (dzimis  Rīgā) ir bijušais ukraiņuLatvijas hokeja izlase PČ'02 Diena.lv izcelsmes Latvijas hokejists, spēlējis labās malas uzbrucēja pozīcijā, bijis Latvijas hokeja izlases dalībnieks.

 Spēlētāja karjera 
Profesionālā hokejista karjeru viņš sāka 1992. gadā hokeja klubā Rīgas "Pārdaugava". 1995. gadā pārcēlās uz Krievijas klubu Jaroslavļas "Lokomotiv", kur nospēlēja septiņas sezonas pēc kārtas. Šajā klubā A. Ņiživijs piedalījās 288 spēlēs, gūstot 120 (49+71) punktus un 1997. gadā kopā ar komandu izcīnot Krievijas čempiona titulu. Spēlējis arī citos klubos Krievijā: Maskavas "Dinamo", Permas "Molot-Prikamie", Ņižņijnovgorodas "Torpedo". Vienu sezonu (2004—2005) spēlējis Zviedrijā, Latvijas hokejistu iecienītajā IF Björklöven.

2008. gadā Ņiživijs pievienojās KHL jaunizveidotajam klubam Rīgas "Dinamo". A. Ņiživijs guva pirmos vārtus KHL 2008.—2009. gada sezonā un visā līgas vēsturē, pirmās trešdaļas 12. minūtē apspēlējot Habarovskas "Amur" vārtsargu. Viņš ir otrais rezultatīvākais spēlētājs "Dinamo" vēsturē, atpaliekot vien no Marcela Hosas.

2012.—13. gada sezonas otrajā pusē uzbrucējs pēc abu klubu savstarpējās vienošanās nokļuva Čehijas kluba Prāgas "Lev" sastāvā. Pēc sezonas izskaņas Ņiživijs atgriezās "Dinamo", noslēdzot ar klubu viena gada līgumu.

2014. gada jūlijā paziņoja par karjeras beigām un kļuva par vienu no "Dinamo" treneriem.

 Latvijas izlase 
1993. un 1994. gadā A. Ņiživijs spēlēja Pasaules junioru čempionātā Latvijas junioru izlases sastāvā. Kopš 1995. gada spēlēja Latvijas pieaugušo izlasē. Laikā no 1995. gada līdz 2011. gadam izlaidis tikai vienu Pasaules čempionātu, būdams viens no Latvijas izlases vadošajiem uzbrucējiem visā šai laikā. Piedalījies trīs olimpiskajās spēlēs (, , ). Pēc starta 2011. gada Pasaules čempionātā, kurā Latvijas izlase izcīnīja 13. vietu, A. Ņiživijs paziņoja par karjeras beigšanu izlasē.Ņiživijs atvadās no izlases, sportacentrs.com 2013. gada februārī atgriezās izlasē.

 Trenera karjera 
Uzreiz pēc spēlētāja karjeras noslēgšanas Ņiživijs kļuva par KHL kluba Rīgas "Dinamo" galvenā trenera palīgu, šajā amatā strādājot nākamās divas sezonas. 2016.—17. gada sezonu Ņiživijs sāka kā Krievijas Jaunatnes līgā spēlējošās HK Rīga galvenais treneris, taču novembra vidū viņa vietā trenera amatā stājās Ronalds Ozoliņš, Ņiživijam darbu turpinot kā viņa asistentam.

2018. gada novembrī Ņiživijs tika apstiprināts par Latvijas čempionāta komandas HK Lido galveno treneri. Pēc sezonas beigām komanda pārtrauca pastāvēt, un Ņiživijs atgriezās HK Rīga kā galvenā trenera Raimonda Vilkoita palīgs.

 Privātā dzīve 
A. Ņiživijs sievu Irinu iepazina un apprecēja Jaroslavļā, tagad dzīvo Rīgā kopā ar trim meitām.

 Karjeras statistika 
     Regulārā sezona   Izslēgšanas spēles Sezona  Klubs  Līga                     1992—93 Rīgas "Pārdaugava" Latvija 15  12  13  25  2 —  —  —  —  — 1993—94 Rīgas "Pārdaugava" Krievija 30  5  3  8  8 —  —  —  —  — 1993—94 Hokeja Centrs Latvija 12 8 4 12 6 3 2 2 4 0 1994—95 Rīgas "Pārdaugava" Krievija 47 2 9 11 16 —  —  —  —  — 1995—96 Jaroslavļas "Lokomotiv" Krievija 46 6 12 18 4 —  —  —  —  — 1996—97 Jaroslavļas "Lokomotiv" RSL 44 9 12 21 8 9 2 3 5 8 1997—98 Jaroslavļas "Lokomotiv" RSL 41 4 10 14 43 —  —  —  —  — 1998—99 Jaroslavļas "Lokomotiv" Krievija-2 3 1 1 2 0 —  —  —  —  — 1998—99 Jaroslavļas "Lokomotiv" RSL 40 9 3 12 12 10 2 4 6 8 1999—00 Jaroslavļas "Lokomotiv" RSL 37 8 13 21 45 10 2 3 5 6 2000—01 Jaroslavļas "Lokomotiv" RSL 23 6 6 12 10 10 1 1 2 2 2001—02 Maskavas "Dinamo" Krievija-3 2 3 3 6 0 —  —  —  —  — 2001—02 Maskavas "Dinamo" RSL 41 3 3 6 8 3 0 0 0 0 2002—03 Permas "Molot-Prikamie" RSL 25 2 2 4 2 —  —  —  —  — 2003—04 HK Rīga 2000 EEHL 17 5 3 8 4 —  —  —  —  — 2003—04 HK Rīga 2000 Latvija 9 6 7 13 0 6 4 3 7 8 2004—05 IF Björklöven Zviedrija-2 46 21 23 44 37 —  —  —  —  — 2005—06 Ņižņijnovgorodas "Torpedo" Krievija-2 49 11 25 36 46 8 1 2 3 0 2006—07 Ņižņijnovgorodas "Torpedo" Krievija-2 39 14 32 46 24 11 3 7 10 2 2007—08 Ņižņijnovgorodas "Torpedo" RSL 31  3  10  13  14 —  —  —  —  — 2008—09 Rīgas "Dinamo" KHL 53  9  18  27  18 3  1  2  3  0 2009—10 Rīgas "Dinamo" KHL 50  12  24  36  41 9  1  3  4  4 2010—11 Rīgas "Dinamo" KHL 53  12  24  36  18 10  4  3  7  2 Kopā KHL  156 33 65 98 77 22 6 8 14 6

 Latvijas izlase 
 Gads  Izlase  Turnīrs           1993 LAT juniori EJČ-C 4  5  3  8  0 1994 LAT juniori EJC-C 4  14  5  19  0 1994 LAT juniori PJČ-C 4  5  7  12  4 1995 LAT juniori PJČ-C 4  4  3  7  0 1995 Latvija PČ-B 5  0  3  3  2 1999 Latvija PČ 6  1  3  4  4 2000 Latvija PČ 7  1  3  4  0 2002 Latvija OG 4  2  3  5  2 2002 Latvija PČ 4  1  0  1  0 2003 Latvija PČ 4  0  0  0  4 2004 Latvija PČ 7  1  2  3  6 2005 Latvija OQ 3  0  3  3  0 2005 Latvija PČ 6  0  2  2  2 2006 Latvija OG 5  2  3  5  0 2006 Latvija PČ 6  0  3  3  4 2007 Latvija PČ 6  1  0  1  0 2008 Latvija PČ 6  1  1  2  2 2009 Latvija OQ 3  1  0  1  2 2009 Latvija PČ 7  3  5  8  3 2010 Latvija OG  3  0  1  1  0 2010 Latvija PČ 6  1  2  3  0 Kopā Pasaules čempionātos 64  9  22  31  27 Kopā olimpiskajās spēlēs 9  4  6  10  2 Kopā 95  42  49  91  35

 Atsauces 

 Ārējās saites 

 KHL profils 
 Rīgas "Dinamo" profils 
 Latvijas Hokeja federācijas profils

Kategorija:1976. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:Jaroslavļas "Lokomotiv" spēlētāji
Kategorija:Maskavas "Dinamo" spēlētāji
Kategorija:HK Rīgas 2000 spēlētāji
Kategorija:Ņižņijnovgorodas "Torpedo" spēlētāji
Kategorija:Rīgas "Dinamo" spēlētāji
Kategorija:Prāgas "Lev" spēlētāji
Kategorija:Hokejisti 2002. gada ziemas olimpiskajās spēlēs
Kategorija:Hokejisti 2006. gada ziemas olimpiskajās spēlēs
Kategorija:Hokejisti 2010. gada ziemas olimpiskajās spēlēs
Kategorija:Latvijas čempioni hokejā
Kategorija:Latvijas ukraiņi
Kategorija:Personas, kurām Saeima piešķīrusi Latvijas pilsonību